Jabiru Aircraft

Jabiru Aircraft Pty Ltd er en produsent av småfly med hovedkvarter i Bundaberg i delstaten Queensland i Australia. Flytypene som produseres der er mikrofly (Ultralight eller ULM) med fellesbetegnelsen Calypso, en 2 seters treningsfly (J160/ J170) og et fireseters småfly (J400/ J430). Flyene er også tilgjenglige som byggesett. I tillegg til fly produseres motorer spesielt egnet til bruk i småfly og mikrofly.

Flyene er enmotors, høyvingede og bygget av komposittmateriale. Bruken av komposittmaterialer har resultert i en sterk og lettvektig konstruksjon. Standard understellet er med nesehjul, men noen av modellene finnes også som halehjulsfly. De fleste modellene kan utstyres med flottører og ski. Vingene kan fjernes for lettere transport og lagring.

Kabinen er konstruert med tanke på rom og komfort for passasjerer og pilot, men flyene har likevel en kompakt ytre profil. Kontroll-stikken, bremser og trim er integrert i konsollen mellom forsetene.

Utenom hovedkvarteret finnes det en Jabiru-fabrikk i George (Western Cape) i Sør-Afrika.

Historie
 

Firmaet ble dannet i 1988 av Rodney Stiff og Phil Ainersworth med hensikt å produsere prisgunstige småfly både som sertifiserte og byggesett.
I oktober 1991 ble det første flyet (Jabiru LSA 55/2k) sertifisert av det Australske luftfartstilsynet.

Produsenten av den originale flymotoren som ble brukt i flyet stanset produksjonen i 1991. Av denne grunn startet Jabiru produksjon av sin egen motor og i 1995 var Jabiru 2200 en firesylindret luftavkjølt boksermotor klar for leveranse. Siden den gang har de også produsert en seks og åtte sylinder utgave av motoren, henholdsvis Jabiru 3300 og Jabiru 5100.

I 1995 ble det bestemt at alle fabrikkbygde fly også skulle tilbys som byggesett.

Den mikrolette versjonen av Jabiru's 2 seters fly, Jabiru UL, har oppnådd to verdensrekorder i hurtigflyging, for 3 akse mikrolette fly. Disse ble satt over 50 og 100 km forhåndsdefinerte ruter og sertifisert av FAI (Fédération aéronautique internationale).

Fly

Fabrikkbygget
 LSA – Ultralett versjon
 ST3 – General aviation versjon
 UL-D – UK Microlight versjon
 J160C – Sertifisert med 2200 motor
 J230D – Sertifisert med 3300 motor
 J250C – Sertifisert med 3300 motor

Byggesett
 J200 – 2-seter 
 J400 – 4-seter 
 J250 – 2-seter med STOL vinge
 J450 – 4-seter med STOL vinge
 J230 – 2-seter med winglets for beste kompromiss mellom STOL performance og hastighet
 J430 – 4-seter med winglets for beste kompromiss mellom STOL performance og hastighet
 SP – Mikrolett versjon
 SP-T – Halehjul versjon av SP
 UL – Europeisk mikrolett (Calypso)
 UL-T – Halehjul versjon av UL

Motorer

Jabiru produserer lette luftavkjølte 4-takts boksermotorer som er utviklet spesielt for bruk i småfly.  Motorene har innebygget dynamo, eksos-system, vakumpumpe og dobbelt tenningssystem. Propellen kan kobles direkte til drivakslingen uten behov for girboks. Mer enn 5000 motorer har blitt produsert siden 1995. 

 Jabiru 2200; 4-sylinder @ 85 hk (64 kW)
 Jabiru 3300; 6-sylinder @ 120 hk (89 kW)
 Jabiru 5100; 8-sylinder @ 180 hk (134 kW)

Referanser

Eksterne lenker
 
 Jabiru Scandinavia

Flyprodusenter
Selskaper etablert i 1988
1988 i Australia